Q.1 क्या कारण था कि माता सती जी ने सीता जी का रूप धारण किया था?
रावण ने जब सीता जी का अपहरण कर लिया था और उसके बाद श्री राम जी सभी जगह सीता जी की खोज कर रहे थे। उसी दौरान सती जी और शिव जी ने स्वर्ग से श्री राम जी को जंगल में पेड़ों से लिपट-लिपट कर रोते हुए सीता जी का पता पूछते हुए देखा। सती जी के शिव जी से पूछने पर कि यह व्यक्ति कौन है जो इस तरह से रो रहा है। शिव जी ने सती जी को बताया कि यह श्री राम जी हैं और यही विष्णु जी के अवतार हैं। लेकिन सती जी ने श्री शिव जी की बात पर विश्वास नहीं किया। उसके बाद सती जी ने श्री राम जी की परीक्षा लेने का फैसला किया और उन्होंने सीता जी का रुप धारण कर लिया।